钦定古今图书集成/明伦汇编/交谊典/第030卷 > 《开元礼》 > 《万年长安令初上》〈河南洛阳县令礼同诸县令附〉
## 钦定古今图书集成/明伦汇编/交谊典/第030卷 > 《开元礼》 > 《万年长安令初上》〈河南洛阳县令礼同诸县令附〉

其日，令停于后堂，设令位于厅事楹间，近北南向。设
“乡长位于南方，重行北面，以西为上；其勋官出身班，
博士助教依乡长班。”又设丞位于东方，西向。设主簿
及尉位于丞南，少退，西向北上。乡长以下俱集于县
南门外之西，各有次。司功整次纸名入谘。赞礼者引
令出，立于厅事东阶东南，西向，侍从如常仪。赞礼者
立于令之南少退，俱西向。赞礼者引丞以下入就位，
又引乡长入就位。立定，赞礼者引令升自东阶，即位
南向立。赞礼者引乡长文武官五品以上自西阶令当进前，重行北面，以西为上。立定，上下在位者俱再
拜，令答拜，上下在位者皆逡巡避位。赞礼者引乡长
降自西阶以出，乡长在庭者继出。赞礼者引令降自
东阶以入，又引丞以下以次出。本司量设床坐于堂
上讫，赞礼者引乡长入立于厅事西阶下，丞以下立
于门外道西，东面，俱北上。赞礼者引令出升堂就榻
后。又赞礼者引丞入，及乡长文武官五品以上俱升
诣座后。又赞礼者引主簿及尉入立于东阶下。立定，
令升座，诸应坐者俱坐。录事及坐者以下入立于庭
中，北面西上，学生位于其后，俱再拜讫，就东阶下县
尉后立。录事以印及职掌置于案，录事一人引升，入
诣座前，录事取印及职掌以次进置于《令案》讫，录事
引案降出。诸司以次谘判《三条事》讫，丞及乡长俱与
赞礼者赞令“兴”，引还后堂。乡长降出。设会如常仪。〈诸县
令初上准此其乡长文武官七品以上及德行有闻者皆升堂〉